Nuus & Jaarprogram
Ons raak Kreatief!
Oupa en Ouma dag 2012
Ons fokus op die holistiese-, asook perseptuele-, grootmotoriese- en fynmotoriese ontwikkeling. Hulle leer hier speel-speel van wiskundige begrippe, rymwoorde, lettergreepverdeling en vele meer.
Kleuters werk selfstandig aan hul eie prentjies en kreatiwiteit. Die weeklikse tema word regdeur die week behandel en die meeste aktiwiteite is gebasseer op die tema. Rympies en liedjies word daagliks aangeleer en voorgedra.
Taalontwikkeling speel 'n groot rol en ons fokus op die gebruik van suiwer Afrikaans. Insidente, daaglikse gebeure, briefies en ander inligting word daagliks in die kommunikasieboekie geskryf en geplak sodat ouers op hoogte kan bly van alle aktiwiteite en ontwikkeling. Ons begin elke oggend met 'n Bybelstorie, gebed en lofprysing.
Die skooltjie is reeds vanaf 07:00 oop, maar die dagprogram begin stiptelik om 08:00. Kleuters ontvang 3 etes en na middagete gaan rus elkeen op sy eie matrassie en kussing. Om 14:00 gaan halfdagmaatjies huistoe.
By Noag se arkie , is elke kindjie welkom en geliefd.
Noag se Arkie is trots deel van Parys Christelike Skool